《七十翁吟五言古体十首 其四》
元代·方回

五男三女儿，侥倖肖吾祖。贤愚挂怀抱，笑陶敢效杜。

长男近寄书，长女化为土。嗟予七十翁，哭此四十女。

此女抱恨久，嫁不得其所。厥夫实鸱鸮，厥舅乃狼虎。

谰讼欲杀予，破家谢官府。不禁毁璧痛，何啻茹荼苦。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。